
ЈАВНA НАБАВКА МАЛЕ ВРЕДНОСТИ БРОЈ 7/16 
УСМЕНО И ПИСМЕНО ПРЕВОЂЕЊЕ НА СРПСКИ ЈЕЗИК И СА СРПСКОГ ЈЕЗИКА


Наручилац Заштитник грађана је, на основу члана 63. став 2. ЗЈН,  добио следећа питања, односно захтев за појашњење од заинтересованих понуђача:



Питање број 1:

Које нестандардне језике уписујемо у колоне обрасца 3? Да ли и те цене улазе у лицитацију током отварања тендера?

Одговор на питање број 1:

Нестандардни језици су сви други језици који нису наведени у стандардним језицима. 
Албански, Арапски, Норвешки, Бугарски, Пољски, Чешки, Португалски, Дански, Румунски, Грчки, Словачки, Хебрејски, Хтватски, Холандски, Јапански, Шпански, Кинески, Шведски, Латински,Турски, Мађарски, Украјински, Ромски, Литвански.

Елемент критеријума за доделу уговора је најнижа укупна понуђена цена за симултано, консекутивно и превођење текста за стандардне језике, која се наводи у табели на страни 22 у делу 3) Понуђена цена-табела.


Питање број 2:

У чему је разлика између обрасца "структуре цена" (Образац 3) и табеле "елементи критеријума" на страни 22/40 тендерске документације?
Да ли се уписује исти износ понуђених цена по јединици мере на оба наведена обрасца или постоји разлика?

Одговор на питање број 2:

Образац 3 – структуре цене обухвата табелу са ценама за стандардне језике која је иста као и табела која представља елементе креитеријума за оцењивање, као и табелу са ценама за нестандардне језике. Табела за нестандардне језике не улази у елементе критеријума за оцењивање, али је потребно да буде попуњена, да би се знала цена превођења и за те језике.

Да, уписује се исти износ у Образац 3 и у табели на страни 22.

Питање број 3:

Да ли се уз тендерску документацију прилаже образац 12 и ако је тако, који укупан износ се уписује како на наведеном обрасцу тако и на меничном овлашћењу када не постоји образац за  таксативно уписивање цена за стандардне језике (како за усмение тако и за писане) на основу који би могли да упишемо укупан износ наше понуде.

Одговор на питање број 3:

Образац 12 доставља изабрани понуђач приликом закључења уговора, а најкасније у року од 10 дана од дана закључења уговора.


Питање број 4:

[bookmark: _GoBack]Колика је вредност јавне набавке услуга превођења број 7/16?

Одговор на питање број 4:

Процењена вредност јавне набавке број 7/16 је 1.500.000,00 динара без ПДВ.	

Питање број 5:

На страни 10 конкурсне документације, тражите да се за ангажоване преводиоце достави:
- фотокопија дипломе/уверења о стеченој ВСС;
- фотокопије обрасца М-А, М-3А 
или неког другог релевантног обрасца/документа/уговора из којег се види испуњење услова;

а на страни 9 конкурсне документације тражите и кратке биографије преводилаца;

Молим да тачно дефинишете шта се доставља за сваког преводиоца, као доказ о испуњености кадровског капацитета. 

Одговор на питање број 5:

Докази о испуњености кадровског капацитета су:

Изјава о кључном техничком особљу које ради за понуђача и које ће бити одговорно за извршење уговора о јавној набавци (Oбразац 10 у делу V конкурсне документације), у којој се за свако од лица наводи име и презиме, стручна спрема, датум заснивања радног односа односно ангажовања и врста радног односа (неодређено/одређено време, уговор о делу…) односно ангажовања са приложеним копијама диплома/уверења о дипломирању и радним биографијама у којима се наводе послови на којима је лице било ангажовано.

- фотокопија дипломе/уверења о стеченој ВСС;
- фотокопије обрасца М-А, М-3А или неког другог релевантног обрасца/документа/уговора из којег се види испуњење услова;
- радне биографије у којима се наводе послови на којима је лице било ангажовано.

